ज्ञातव्य है कि कल बरेली में आई नेकस्ट द्वारा आयोजित कार्यक्रम ओपन फोरम में घुसकर कांग्रेस के मेयर प्रत्याशी ने भारी उपद्रव किया था। प्रत्याशी और उसके समर्थकों ने कार्यक्रम में मौजूद पत्रकारों तथा आगन्तुकों पर हमला किया तथा हवाई फायरिंग कर दहशत फैलायी थी। इस हमले में कई पत्रकार तथा अन्य लोग घायल हो गए थे। घटना को उपजा ने प्रेस की आजादी के लिए खतरा बताया है। प्रदेश अध्यक्ष रतन कुमार दीक्षित ने बयान जारी कर कड़ी निंदा की है। उन्होंने सरकार से मांग की कि प्रदेश में सभी जिलाधिकारियों और पुलिस अधीक्षकों को निर्देश भेजकर पत्रकारों की सुरक्षा सुनिश्चित की जाए। उन्होंने कांग्रेस नेतृत्व से भी मांग की है कि मेयर प्रत्याशी के खिलाफ पार्टी कार्रवाई करे।